***Отчет***

**за дейността на НЧ`` ЗОРА1”-1937г.``**

***с.Бенковски., общ. Аврен***

***за.2019год.***

1. **Управление на читалището**

* управителен съвет; Читалищно настоятелство
* брой членове; пет
* брой заседания през отчетния период; две
* инициативност на членовете; добра

1. **Кадрово обезпечаване**

* утвърден щат; един
* образование; висше
* години на работа в читалището; 1
* качества; инициативност, организационни умение , работа в екип
* квалификация; компютърна грамотност , библиотечно дело в ИКПК, завършено висше образование ВИНС , със специалност „Счетоводство и контрол“

1. **Дейност на читалището**

Читалището развива разнообразна дейност, свързана с културно масовата дейност, занимания с деца в свободното им време, социализиране и приобщаване на различните социални и етнически групи и активното им участие в обществена дейност, библиотечна дейност, любителско творчество. Основната задача беше да се синхронизират съществуващите традиции и да се вплетат с основните функции на читалището като храм на знанието, духовността и родолюбието на населението. За целта създадохме клубове , ориентирани към различни възрастови групи:

-Клуб“Здравословно ежедневие“- Всяка събота от 9,00ч. се провежда лечебна гимнастика по системата на Норбеков. В клуба участват 14 души, като тенденцията е да се увеличават а възрастовата характеристика е от 8г до 65годишни. Несъмнена е ролята на спорта за социалната реализация на всеки човек, бил той възрастен или ученик.

-Клуб по “Художествено слово“- В който членуват 13 деца от 6г до 15го-дишна възраст. Клубът е начин да включим в живота на децата форма на изкуството, която да им даде възможност за творческа ориентация на всяко дете.

-Клуб “ Млади и стари заедно на кораба Земя“- създадохме с цел да срещнем знанието и опита в лицето на по-възрастните за заобикалящата ни природа и възпитаване на любов у децата към всичко , което ни заобикаля , най- вече да опазим природата чиста като организираме походи по маршрути около селото , садене на дръвчета , бране на билки , посещение на планетариума и др,част от които не успяхме да изпълним.

Не пропуснахме да отбележим денят на пенсионера с почерпка ,викторина и приветствие от кмета на Община Аврен Емануил Манолов към възрастните хора . С негово съдействие на 18.10.2019г, пенсионерите посетиха театралната постановка „Ние българите- открит урок за чужденци“ във ФК-Варна.

За 01.11 – Денят на Будителите , изготвихме табло с видни духовници, възрожденци, революционери, държавници и дарители , които повече от хилядолетие са развивали и защитавали българският език , култура и национална независимост , далечни и близки строители на съвременна България.Децата от клуба по художествено слово изнесоха рецитал , последва викторина по темата и разбира се почерпка за доброто представяне.

На 21.11.- Денят на християнското семейство беше почетен и от много семейства ,които не изповядват християнството , но това не ни пречи да сме приятели и еднакво да почитаме семейството.Организацията беше отново съвместна с детската градина и пенсионерският клуб на с.Бенков-ски. Децата от клуб“Художествено слово „ изпълниха рецитал по темата, след което с песничка беше поздравено най-младото семейство в селото - Антоанета и Байрам , като им подарихме албум за първите семейни снимки. Поздравихме и семейството на последното родено бебе в селото – Амир , братчето му Денис, мама Нина и татко Саид на които също подарихме албумче за първите снимки. Последва викторина в която взеха участие малки и големи.Празникът завърши с кулинарна изложба , която не само изглеждаше красива , но беше и много вкусна.

Предстоеше един от най-очакваните празници – Коледа! Седмици наред в читалището витаеше коледният дух! Импровизирахме коледна рабо-тилничка , където всеки идваше когато има време а пенсионерите всеки вторник и четвъртък от10ч до 12ч ,заедно с децата от Клуб „Сръчни ръце“ изработиха сурвакници, коледни играчки , сувенири за коледният базар . Активно съдействие получихме и от бизнеса в селото –кой с каквото може

Читалището развива благотворителна дейност и има добра резултатност в тази посока.

В тази посока се работи активно с младежите в населеното място и с Кмета на с. Бенковски, съвместни и активни дейности за удовлетворяване на потребностите на децата и населението на с.Бенковски.За целта е необходимо спешно да се организира и набележи място за така необходима спортна зала за младежите.

**3.1.Бибилиотечна дейност**

Читалището разполага с добър библиотечен фонд с 4758 издания на различна тематика. Активните ползватели на библиотечният фонд са над 90 човека.

Интересът е предимно към ученическа литература, художествена и приключенска.

**3.2. Любителско творчество**

Към Читалището функционират: Уроци по танци – както за деца така и за възрастни, Има клуб по шах, и споменатите вече клубове. За съжаление през2019г не се състоя участие на съставите са на национално и общинско ниво поради кадрови промени.

**3.3. Културно - масова дейност**

Организират се и се провеждат различни празненства, чествания, мероприятия с благотворителен характер , изложби и др. от културният календар на Общината.

1. **Работа с младото поколение**

Развиват се дейности по привличане; мотивация за участие в организацията на всички празници и чествания . Инициативи на децата по почистване на терени в населеното място, организиране на малки детски изложби по приложно творчество, забавни спортни мероприятия и тематични викторини, цветарство и занимания с шах.Клуб“Млад читател“- сформирахме с основната задача – да направим книгата приятел на децата. На 22.11.2019г съвместно с ЦДГ – с. Бен-ковски организирахме първо посещение за децата от градината в библиотеката на читалището.Децата бяха запознати с организацията в библиотеката. Със затаен дъх изслушаха любима приказка от Андерсен. Дано сме посяли зрънце любов към книгите и знанието. Със по-големите организирахме четене на разкази от български класици като Елин Пелин и Й. Йовков , включени в учебната им програма , за да познават цялото произведение а не само части от него.

.

**5. Работа с малцинствени групи**

Привличане и интеграция и приобщаване към социалната среда и активно участие във всички дейности на малцинствените групи

**6. Материално техническа база**

Извършен е цялостен ремонт на сградата на читалището. Финансирането е осигурено от Община Аврен. Ремонт на покрив, външно и вътрешно боядисване, подмяна на подови настилки, ремонт на санитарни възли и библиотека. Към настоящият момент Читалището разполага с телевизор, DVD, музикална уредба, видео, активна тонколона ,камера и библиотечни стелажи, компютър и принтер.

. Към настоящият момент има необходимост от подмяна на дамаска на столове общо 100 бр. и подмяна и нови стилажи за книги

**7. Работа по проекти**

-изграден екип; на доброволен принцип – общественици

-спечелен един проект по Оперативна програма „Развитие на човешките ресурси“, проект „Работа“. Осигурено едно работно място на трайно безработно лице.

**7. Партньорство**

Читалището работи в тясно партньорство с Община Аврен по всички проблеми свързани с осигуряване на средства за подобряване на материално – техническата база и организацията на мероприятия и събития от културният календар. Целите и задачите по които работим са за подобряване на общото състояние на Читалищната база и развиване на по богата Читалищна дейност

**8. Проект за решения**

-приемане на отчет за дейността на читалището;

-приемане отчет на проверителната комисия.

-приема бюджета на Читалището за 2019г.

За провеждане на мероприятия, Читалището работи по Плана и Културния календар на Общината приет и публикуван в сайта,

**Председател на НЧ``ЗОРА1-1937г.`**

**Елена Бойчева**

|  |  |  |  |  |
| --- | --- | --- | --- | --- |
| ЕИК/ПИК | 000085043 |  |  |  |
| 2.  Фирма/ Наименование | ЗОРА 1 - 1937 |  |  |  |
| 3.  Правна форма | Народно читалище |  |  |  |
| 4.  Изписване на чужд език | NARODNO CHITALISHTE ZORA 1 - 1937 |  |  |  |
| 5.  Седалище и адрес на управление | БЪЛГАРИЯ област Варна, община Аврен с. Бенковски 9133 |  |  |  |

Настоятелство:

ЕЛЕНА БОЙЧЕВА ИВАНОВА - ПРЕДСЕДАТЕЛ  
ГАЛЯ ЙОРДАНОВА КОСТОВА - СЕКРЕТАР

РУМЯНА СПИРИДОНОВА ИВАНОВА -ЧЛЕН  
ЕЛМИРЕ АЙТИНОВА АТАНАСОВА - ЧЛЕН  
ХАСАН МАХМУДОВ ХАСАНОВ - ЧЛЕН

Проверителна комисия:

АННА ГЕОРГИЕВА ГАНЧЕВА  
ЕМЕЛ НЕДЖЕМЕДИНОВА ЮЗБЕЕВА  
КАЛИНКА ДИМИТРОВА ВЪЛКОВА